135 
Svaning, der ellers er meget langt fra Tilbøilighed til at rose 
Christiern den Anden, saa havde ogsaa den unge Konge i de 
sidste Aar af hans Faders Levetid baade vundet dennes Bifald 
og hele den offentlige Mening for sig. Dette skal have lagt sig 
for Dagen, da Christiern 1510 kom ned fra Norge og i længre 
Tid opholdt sig i Danmark, og Svaning bruger ved den Lei- 
lighed det stærke Udtryk, at der i hele Riget ikke var en eneste 
Mand af nogen Anseelse eller Indflydelse, som jo ønskede Chri- 
stiern maatte blive sin Faders Efterfølger. Tiden kan iøvrigt, naar 
der, som hos Svaning, er Tale om et længere Ophold og Deeltagelse 
i Regjeringsforretningerne, ikke være 1510, men maa være 1512. 
Men nu overraskes man. ved at finde, at Kongehuset ved denne 
Tid har anseet det for fornødent at faae en ny Forsikkring om, 
at Christiern skulde blive sin Faders Efterfølger i Regjeringen. 
En såadan udstædte Rigsraadet, næsten ligelydende med den al- 
lerførste af 16de Mai 1487, i Kjøbenhavn den 13de Juli 1512 
(fer. tertia post festum Kanuti regis). Man kån ved at see disse 
gjentagne Erklæringer, og navnlig denne sidste, ikke værge sig 
for det Indtryk, at her maatte være Uraad paafærde. Det turde 
være, trods Svanings berømmende Ord, at en Deel af Rigsraa- 
det havde mærket despotiske Tilbøieligheder hos' ham og fundet 
Tegn til, at han med et ugunstigt Øie betragtede den Magt og 
de Rettigheder, hvoraf Raadet var i Besiddelse, saa de kun med 
liden Glæde kunde see ham bestige Thronen efter Kong Hans. 
Og Prælaterne især kunde finde Næring for Mistro og Uvillie, 
naar de saae hen til, at han imod deres Stands Privilegier og Kir- 
keretten, havde holdt en af deres Medbrødre, den norske Bisp 
Karl af Hammer, i et fleeraarigt Fængsel. Har en saadan Stem- 
ning været tilstæde hos en Deel af Rigsraaderne, saa kan man 
forstaae det ellers saa paafaldende Skridt af Kong Hans og Chri- 
stiern, at erhverve en saadan ny Forsikkring. Ikke længe efter 
viser sig et andet tydeligt Tegn paa, at Christiern ingenlunde 
følte sig tryg. ' 
Omtrent et halvt Aar efter døde Kong Hans i Aalborg, 20de 
